Sündides avastab 9 end keset post-apokalüptilist maailma. Kõik inimesed on kadunud ja ainult läbi juhuse leiab ta rühma endasarnaseid olevusi, kes  varjavad end mööda maad liikuvate koletute masinate eest. Uustulnuk 9 veenab peagi teisi, et enda varjamisest pole mingit kasu. Kui nad tahavad ellu jääda, siis peaks hoopistükkis ise ründama ja välja selgitama, miks masinad neid hävitada tahavad. Nagu nad varsti avastavad, võib kogu tsivilisatsiooni tulevik olla nende kätes.    09.09.09. algab animatsiooni maailmas uus ajastu. Omanäolise visuaalse stiili poolest tuntud autorid Tim Burton ("The Corpse Bride") ja Timur Bekmambetov ("Wanted") ühendasid  jõud, et toota wunderkind lavastaja Shane Ackeri silmatorkavalt originaalne ja põnev lugu. "9" tegelastele andsid oma hääle Elijah Wood, John C. Reilly, Jennifer Connelly, Martin Landau, Christopher Plummer ja Crispin Glover, muusika kirjutas Burtoni "ihuhelilooja" Danny Elfman.